Podļesnaja Tavla

Podļesnaja Tavla (, Vir Tavla) ir ciemats Krievijas Mordvijas Republikas Kočkurovas rajonā un Podļesno-Tavlas ciema administratīvais centrs. Ciems izvietojies pie nelielas upes Tavlas mežu masīva tuvumā. Attālums līdz rajona centram Kočkurovai — ap 7 kmВсё о Мордовии: Энциклопедический справочник сост. Н. С. Крутов, Е. М. Голубчик, С. С. Маркова. Саранск, Мордов. кн. изд-во, 2005, страницы=267, 775. isbn=5-7595-1662-0 un 19 km no dzelzceļa stacijas Vojevodskoje.
Erzju valodas nosaukums ir toponīms, kurš satur tjurku leksiskos elementus: Tau/tav — «kalns». Domā, ka burtiskā tulkojumā Tavla varētu nozīmēt "kalnainā".

 Vēsture 
Minēta "Saranskas muitas grāmatā" (1692). Saskaņā ar 1706. gada dokumentu Podļesnaja Tavlā bija 57 sētas. 1867. gadā ciematā tika uzcelta Kristus dzimšanas baznīca (atjaunota 2001. gadā).

Penzas guberņas apdzīvoto vietu sarakstā (1869) Podļesnaja Tavla ir kroņa ciemats no 183 sētām Saranskas apriņķī; tajā bija 3 dzirnavas un pienotava ar sviesta ražotni. 1914. gadā Podļesnajā Tavlā bija 299 sētu. 1929. gadā izveidoja komūnu Erzjaņ zorja ("Erzju ausma"), no 1931. gada kolhozus "Erzja" un Красный трактор ("Sarkanais traktors"), no 1939. gada paplašināto 18. partijas kongresa vārdā nosaukto kolhozu, kopš 1997. gada — lauksaimniecības un rūpniecības kooperatīvu, kopš 2001. gada — SIA "Tavla" (ООО "Тавла"). Iedzīvotāji pārsvarā erzju tautības.Портал Мордовии — с. Подлесная Тавла Ir kultūras nams (kas slēgts avārijas stāvokļa dēļ), pamatskola, kā arī eksperimentālā bērnu mākslas skola jaunā ēkā, lauksaimniecības uzņēmums SIA "Agrofirma Tavla". 2006. gada septembrī atvēra unikālu mājas muzeju "Etno-Kudo", kurš nosaukts muzikanta un folklorista V. Romaškina vārdā. Viņa izveidotā folkloras grupa "Torama" joprojām ir aktīva ciemā.Моя Мордовия. Кочкуровский район. Подлесная Тавла, часть 2.

 Ēkas 
Vairums ēku Podļesnaja Tavlā būvētas no samana — neapdedzinātiem ķieģeļiem ar salmu un citiem piejaukumiem.

Ciema Kristus piedzimšanas baznīca bija koka ēka, kas celta un iesvētīta 1867. gadā par godu Ziemsvētkiem, un padomju laikos tika pilnībā iznīcināta. Pēc Saranskas un Mordvijas bīskapijas izveidošanas atjaunotajai draudzei 2001. gadā piešķīra bijušās kolhoza ēdnīcas vienstāva koka ēku, kuru vēlāk aplika ar ķieģeļiem, virs jumta uzcēla apzeltītu kupolu ar krustu, uzbūvēja nelielu divu līmeņu astoņstūra zvanu torni, kas vainagots ar telts formas jumtu un mazo kupolu. Tempļa teritoriju ieskauj māksliniecisks dzelzs žogs. Daļu vecās baznīcas ikonu bija pasargājuši ciema iedzīvotāji un atdevuši jaunajai baznīcai.

 Sports 
Kopš 1980. gadiem pie Podļesnaja Tavlas atrodas kalnu slēpošanas komplekss ar augstumu starpību ap 50 metriem. Darbojas ziemas sezonā.Youtube, skats no drona: Podļesnaja Tavla un kalnu slēpošanas komplekss

 Pazīstamas personas 
 Ciematā piedzimis Padomju Savienības varonis Ivans Kudaškins. Skolas ēkai uzstādīta piemiņas plāksne.Города и села Мордовии. Историко-экономический справочник. сост. А. Н. Поршаков, научн. ред. — докт. исторических наук, профессор А. В. Клеянкин, Саранск, Мордов. кн. изд-во Управления по делам издательств, полиграфии и книжной торговли Совета Министров Мордовской АССР, 1977. стр. 216. isbn=0-2-8-4-133
 Zinātnieks I. Kargins
 Kokgriezējs Kalaganoņs Kerjazs (pazīstams arī kā P. Rjabovs)

 Folklora 
Tavlas ciemats ir pazīstams ar kokgriezumiem, kam ir līdzība ar radnieciskajām Bogorodskajas rotaļlietām, bet ar savu īpašu krāsojumu. Tavliešu meistaru darbos galvenā vieta ir cilvēka tēlam dažādās dzīves situācijās, bieži piepildītās ar humoru.

Kokgriešanas skolu 1970. gados nodibināja Ičalkovskas pedagoģiskās skolas absolvents Nikolajs Mastins, kurš vietējā skolā organizēja kokgriešanas pulciņu, kas pēc tam izvērtās par eksperimentālu bērnu mākslas skolu.

Uz ciemu no Saranskas organizē ekskursijas pie kokgriezējiem un uz muzeju "Etno-Kudo".Экскурсия в с. Подлесная Тавла Ciemā rīko starpreģionālos kokgriešanas festivālus, kā arī folkloras festivālus, kuros reizēm piedalās ārvalstu kopas.День рождения хорошего человека Izveidots koka skulptūru parks.

 Atsauces 

 Literatūra 
 Энциклопедия Мордовия, О. В. Дулкин

 Ārējās saites 

 Youtube: Вся Мордовия: Кочкуровский район

Kategorija:Mordvija